Sivert Bakken

Sivert Guttorm Bakken (1998–2025) var en norsk langrennsløper, skiskytter og syklist som representerte Vingrom IL og Lillehammer Cykleklubb. Han var i perioden 2014–2017 elev ved NTG Lillehammer.

Bakken vant sitt første verdenscup­renn i fellesstarten i Holmenkollen nasjonalanlegg 20. mars 2022.

Den 23. desember 2025 ble Bakken funnet død på sitt hotellrom i Lavazè i Italia. Han ble funnet død med en høydemaske, som brukes til å senke oksygeninnholdet i luften man puster inn.

 Idrettskarriere 
 2014/15 
Bakken deltok ved Junior-NM i skiskyting 2015, der han vant normaldistansen, og kom på 5.-plass på sprinten. Ved sykkelløpet Ilsetra opp 2015 kom han på 7.-plass i juniorklassen, og ved Den store styrkeprøven Lillehammer–Oslo 2015 kom han på 4.-plass.Lillehammer CK - Ilsetra opp_2015 Resultatliste 23.05.2015 , besøkt 12. februar 2016.

 2015/16 
Han vant fellesstarten ved junior-NM i skiskyting 2016 i januar.Vingrom IL - Vingromløpere klare for mesterskap! , besøkt 12. februar 2016. Han deltok ved Vinter-OL for ungdom 2016,Profil hos Ungdoms-OL 2016  der han ble beste utøver i skiskyting med to gullmedaljer og én sølvmedalje. Han fikk sølv på sprinten, bak Emilien Claude fra Frankrike, og vant jaktstarten. I tillegg deltok han på Norges stafettlag som vant mixstafetten. 

Han kom på femteplass i 18-årsklassen i Norgescupen i skiskyting for junior 2015/16. 

 2016/17 
I Junior-NM i skiskyting 2017 kom han på fjerdeplass på sprinten i 19-årsklassen, og kom også på fjerdeplass på stafetten i klassen menn 17-21 år. Han ble tatt ut til å delta i ungdomsklassen i Junior-VM i skiskyting 2017, der han fikk bronse på sprinten og kom på sjetteplass på jaktstarten, og han kom på 13.-plass på normaldistansen. Han fikk også gull på stafetten sammen med Jørgen Krogsæter og Vebjørn Sørum. 

Under Norgesmesterskapet i skiskyting 2017 deltok han på Oppland SSK 1 som fikk sølv på 3 x 6 km mix-stafett. Han vant 19-årsklassen under Norgescupen i skiskyting for junior 2016/17, ni poeng foran Mathias Skrede. 

 2017/18 
I september deltok han i NM i rulleskiskyting 2017, og fikk der sølv på sprinten i klassen M20-21. Han deltok i klassen M20/21 i Junior-NM i skiskyting 2018, og fikk der bronse på sprinten. Han kom på 17.-plass på fellesstarten og kom på fjerdeplass på stafetten sammen med Oppland SSK lag 1. 

Han deltok i Junior-NM i skiskyting 2018, og kom der på 22.-plass på normaldistanse, og deltok på Norges lag som fikk sølv på stafetten. Han kom på sjuendeplass i 20/21-årsklassen i Norgescupen i skiskyting for junior 2017/18.

 2018/19 
NM i rulleskiskyting 2018 ble arrangert i september, og Bakken vant der sprinten i klassen M20-21, og fikk sølv på fellesstarten, bak Johan-Olav Botn. Under sesongstarten på Sjusjøen kom han på 21.-plass på sprinten og 10.-plass på fellesstarten. Han deltok i Junior-VM i skiskyting 2019 i Slovakia, og fikk der bronse på sprinten og jaktstarten. På normaldistansen kom han på 73.-plass, og Norge kom på fjerdeplass på stafetten. 

I Junior-EM i skiskyting 2019 startet han med en fjerdeplass på 15 km normaldistanse. På miksstafetten fikk han sølv sammen med Hilde Fosse, Randi Sollid Nordvang og Vebjørn Sørum, og han vant sprinten foran Tim Grotian og Tommaso Giacomel.

 2021/22 
Bakken tok sin første seier i verdenscupen i skiskyting da han vant fellesstart i Holmenkollen 20. mars 2022.

 Referanser 

 Eksterne lenker 



Kategori:Norske langrennsløpere
Kategori:Norske skiskyttere
Kategori:Europamestere i skiskyting
Kategori:Deltakere under Vinter-OL for ungdom 2016